Jalur trèm dipunoperasikaken ing Paris déning otoritas transportasi umum RATP, ingkang ugi ngoperasikaken Métro de Paris lan manéka operasi bus. Kutha punika gadhah sekawan jalur lan wonten ing rantaman badhé dipuntambah satunggal.

Sajarah 
Wiwit taun 1855 dumugi 1938, Paris dipunlayani déning sawijining jaringan trem dawa, ngrumiyini Metro sepalih abad. Akhir saking rute trem génerasi kapisanan, nuju Versailles, dipuntutup taun 1957.

Kanthi tenaga-jaran, trem Paris migunakaken uwab, lajeng mesin pneumatik, lan listrik.

Rèl kabel ingkang operasi wonten ing Belleville wiwit taun 1891 dumugi taun 1924 asring dipunanggep minangka jalur trem.

Generasi trem énggal kapisanan ing Paris, jalur T1 dipunbikak taun 1992, kanthi jalur T2 taun 1997, T4 tanggal 18 November 2006, lan T3 tanggal 16 Dhésèmber 2006. Wonten ing Januari 2007, konstruksi T8dèrèng dipunwiwiti.

Jalur

T1 

Jalur T1 ngubungaken Saint-Denis kaliyan Noisy-le-Sec, paralèl nuju wates lèr kutha Paris. Dipunbikak taun 1992, lan dipuntambahi nuju Noisy-le-Sec pungkas nalika taun 2003. Perpanjangan kilén nuju Asnières lan Gennevilliers dipunjadwalaken bikak taun 2010, lan kalajengaken dhateng Nanterre dipunrantam. Perpanjangan ngétan nuju Montreuil lan stasiun RER Val de Fontenay ugi karantam.

T2 

Jalur T2 (Trans Val-de-Seine) ngubungaken La Défense kaliyan Issy-les-Moulineaux ing kilén Paris. Dipunbikak taun 1997, kathah-kathahipun ing margi dhateng nengen SNCF.

Amargi kesuksésan jalur punika (65.000 penumpang saben dinten) trem mau dipuntambah dawanipun taun 2005, nambah kapasitas saben trem dados 440 panumpang.

2 proyèk perpanjangan dipunrantam rampung ing taun 2009: perpanjangan ngalér nuju Bezons, lan ngétan nuju Porte de Versailles, sawijining titik pindhah dhateng lan saking Metro jalur 12 lan jalur T3.

T3 

Dipunbikak tanggal 16 Dhésèmber 2006, jalur T3 minangka trem modérn kapisanan ing kutha Paris. Dipunkenal minangka Tramway des Maréchaux amargi ndhèrèkaken margi wonten ing rute pertahanan Thiers muteri Paris (dipunyasa taun 1941-45) lan dipunsukani nama kanthi nama manéka marsekal Napoleon (maréchaux). Jalur punika ngubungaken stasiun RER Boulevard Victor ing pérangan kilén arondisemen XVe kaliyan stasiun metro Porte d'Ivry ing arondisemen XIIIe.

Jalur punika dipunprakirakaken ngangkud 100.000 panumpang saben dinten.

Rantaman perpanjanganngliputi jalur nuju Porte de Charenton taun 2011 lan Porte de la Chapelle.

T4 

Jalur T4 minangka sawijining jalur trem-kereta api, nindakaken operasi ing sapérangan jalur SNCF, ngubungaken stasiun RER Bondy kaliyan stasiun Aulnay-sous-Bois. Dipunbikak tanggal 18 November 2006. Boten kados jalur trem sanèsipun ing Île-de-France, T4 dipunoperasikaken déning SNCF.

Jalur karantam

T8 
Rantaman perpanjangan jalur trem candhakipun inggih punikah konstruksi jalur kaping 5-kanthi nomer T8-ngubungaken stasiun metro Châtillon-Montrouge kaliyan Viroflay Rive Droite jalur rèl Transilien Paris-Saint Lazare. Konstruksinipun kajadwal wiwit taun 2006.

TVM 
Jalur bis Trans-Val-de-Marne, ingkang mbentang ing lajur bis mirunggan lan katujokaken kanggé nyamektakaken angkudan rikat tenggara Paris ing département Val-de-Marne, dipunoperasikaken déning RATP. Éwadéné kanthi wiwitan T, jalur punika sanès minangka péranganing jaringan trem.

Proyek masa depan 
Jalur prospektif sanèsipun ingkang dipunkajengaken utawi ing pambangunan:
 Jalur ingkang ngubungaken Saint-Denis, Épinay-sur-Seine lan Villetaneuse, kalebet jalur dhateng stasiun énggal rue de l'Évangile ing Paris, kajadwal kanggé 2010 ing RER jalur E. Punika dipundamel minangka péranganing pemilihan ingkang gagal kanggé Olimpiade Paris 2012.
 Bus pemandu ngubungaken Saint-Denis, Pierrefitte-sur-Seine lan Sarcelles.
 Jalur ngubungakenVillejuif, Orly, Athis-Mons lan Juvisy-sur-Orge.
 Jalur ngubungaken Sèvres lan Boulogne-Billancourt ing pinggiran kutha baratdaya kaliyan jalur 9 lan 10 Métro, lan jalur T2.

Cathetan suku 

 Situs web resmi T2 Paris  (basa Perancis)
 Boulevards des Maréchaux Tramway (basa Perancis)

Transportasi
Angkudan
Paris
Prancis